Barthélémy Chinenyeze

Dr **Barthélémy Ikechi Ross Chinenyeze**  (* 28. Hornung 1998 z’ Coudekerque-Branche, Département Nord) ìsch a frànzeescher Volleybàllschpìeler, wo àls Mìttelblocker schpìelt. Sitter 2022 schteht’r biim itàlianischa Verain Lube Civitanova unter Vertrààg. Sitter 2017 schpìelt’r ìn dr frànzeescha Nàzionààlmànnschàft, mìt wäller ar ànna 2017 d’ Waltliga un ànna 2022 d’ Nàzioonaliga gwunna hàt. Drzüa hàt’r zamma mìt dr frànzeescha Mànnschàft d’ guldiga-n-Üsszaichnung bii da Olìmpischa Schpìeler 2020 z’ Tokio bikumma.

## sii Laawa un Kàrriar
### Fàmìlia un Jugend
Dr Barthélémy Chinenyeze ìsch dr Suhn vu’ma nigeriànischer Schìffer, wo sii Schìff ìm Hààfa vu Dünkìrcha-n-a Pànna ghàà hàt. Därt hàt dr Vàtter siina kìnftiga-n-Ehafràui kännaglehrt. Dr Barthélémy Chinenyeze ìsch mìt zwai Gschwìschter ìn Nordfrànkrììch uffgwàcksa. Ìn siina Kìnderjoohra hàt’r z’äärscht Füassbàll gschpìelt. Mìt 13 Joohra hàt’r ìm Verain vu Dünkìrcha fànga-n-àà Volleybàll schpìela. Ar ìsch ìn a Schportklàssa àn’ra Sekundààrschüal vu Dünkìrcha gànga. Ar ìsch d’rnooh ìns Pôle Espoirs vu Wattignies bii Lille gànga ge schpìela un hàt schpeeter a Üssbìldung àm Nàzionààla Volleybàllzäntrum (CNVB) ìn Süüdfrànkrììch bikumma.

### Verainskàrriar
Ìn dr Saison 2016/17 hàt dr Chinenyeze ìn dr Ligue A biim Verain Spacer’s Toulouse gschpìelt. Ar ìsch z’äärscht Ärsàtzschpìeler vu da Mìttelblocker Nicolas Burel un Timo Tammema gsìì, àwwer vor’m And vu dr Saison ìsch’r Schtàmmschpìeler worra. Doo ìsch’r frànzeescha Vìzamaischter worra un ìsch uff Plàtz 3 vum Frànkrììch-Pokàl ànakumma. Ìm Làuif vu dr Saison 2017/18 ìsch’r àls medezinischer Joker ìn dr polnischa Verain Asseco Resovia gànga ge schpìela. Därt ìsch’r numma-n-a pààr Wucha blìewa, vor äbb’r ìn Frànkrììch z’ruckkumma-n-ìsch.

D’ Saison 2018/19 hàt dr Chinenyeze biim frànzeescha Verain Tours VB gschpìelt, wu-n-’r d’ frànzeescha Maischterschàft un s’ Frànkrììch-Pokàl gwunna hàt. Ìn dr frànzeescha Maischterschàft ìsch’r àls „Bäschter Schpìeler“ ärnännt worra. Ìm saalwa Joohr ìsch’r zamma mìt Tours uff Plàtz älf ìn dr Champion’s League ànakumma. Ìn dr folgenda Saison ìsch’r biim itàlianischa Verain Callipo Sport gsìì. Mìt dam Verain ìsch’r Drìtter ìn dr Nàzionààlmaischterschàft gsìì, wu s’ Wättbewarb waga dr COVID-19-Pàndemii unterbrocha worra-n-ìsch. Ìm Jüüni 2020 hàt’r sii Vertrààg mìt dam Verain fìr a zwait Joohr verlängert. Ànna 2020/21 ìsch’r mìt’m saalwa Verain numma-n-uff Plàtz 10 vu dr Nàzionààlmaischterschàft un Plàtz 12 vum Itàlia-Pokàl ànakumma. D’ naachschta Saison hàt’r zamma mìt’m Allianz Mailand gschpìelt. Därt ìsch’r Niinter bii dr itàlianischa Maischterschàft un Drìtter biim Itàlia-Pokàl worra.

Ànna 2022 hàt’r a Vertrààg fìr zwai Joohra biim itàlianischa Verain Lube Civitanova unterzaichent.

### ìn dr Nàzionààlmànnschàft
Dr Barthélémy Chinenyeze ìsch z’äärscht Mìtglìed ìn da frànzeescha Mànnschàfta vu da U—19, U–20 un U–21 gsìì. Ànna 2014/15 hàt’r àn da Waltmaischterschàfta vu da U–19 un da U–20 mìtgmàcht — doo ìsch Frànkrììch uff da Platz 11 un 10 ànakumma.

Schuu-n-ìm Joohr 2016 ìsch dr Chinenyeze vum Nàzionààlträäner Laurent Tillie gemärkt worra. Àm 13. Mai 2017 hàt’r àn siim äärschta Schpìel mìt dr frànzeescha Nàzionààlmànnschàft vu da Senioora mitgmàcht. S’ Frììndschàftschpìel geega Belgia z’ Tours hann d’ Frànzoosa mìt 3:1 Satz gwunna. Ìnnerhàlb vu fìmf Joohra-n-ìsch dr Chinenyeze a waasentliger Schpìeler ìn dr Nàzionààlmànnschàft worra. Ànna 2017 hàt’r àn dr Öiropàmaischterschàft ìn Poola mìtgmàcht, wu Frànkrììch ìn da Playoffs geega Tschechia-n-üssgschaida-n-ìsch. Ìm saalwa Joohr hàt’r mìt dr frànzeescha Mànnschàft d’ Waltliga gwunna — doo hàt Frànkrììch s’ Andschpìel mìt 3:2 Satz geega dr Gàschtgaawer Bràsilia gwunna. Ìm Septamber 2017 ìsch Frànkrììch Fìmfter biim World Grand Champions Cup ìn Jàpàn worra. Bii dam Wättbewarb ìsch dr Chinenyeze àls Bäschter Blocker ärnännt worra. Ànna 2018 ìsch’r mìt dr frànzeescha Mànnschàft Zwaiter bii dr Nàzioonaliga un Siabter ìn dr Waltmaischterschàft worra. Ìm Joohr druff ìsch’r bis àm Plàtz 6 vu da Nàzioonaliga glunga, un àm Plàtz 4 vu dr Öiropàmaischterschàft.

Ìm Jüüni 2021 ìsch bekànnt worra, àss dr Chinenyeze àn da Olìmpischa Schpìeler z’ Tokio mìtmàcha wurd. Doo hann d’ Frànzoosa noh-n-em Andschpìel geega Rüsslànd (3:2 Satz) d’ guldiga-n-Üsszaichnung bikumma. Ànna 2022 hàt’r zamma mìt dr frànzeescha Mànnschàft d’ Nàzioonaliga gwunna, wo ìn Itàlia schtàttgfunda hàt. Ìm Septamber 2022 ìsch’r vu dr FIVB zem zehntbäschta Volleybàllschpìeler ìn dr Walt ärkläärt worra.

Àm 8. Septamber 2021 ìsch dr Chinenyeze zamma mìt da àndra frànzeescha Volleybàll-Olìmpiasiiger àls Rìtter vu dr Eehralegioon ärnännt worra.

## Weblìnks

* dr Barthélémy Chinenyeze ìn dr Schpìeler-Dàtabànk vum FIVB (anglisch)
* dr Barthélémy Chinenyeze ìn dr Schpìeler-Dàtabànk vum Öiropäischa Volleybàll-Bund CEV (anglisch)
* dr Barthélémy Chinenyeze bii dr frànzeescha olìmpischa Mànnschàft (frànzeesch)
* dr Barthélémy Chinenyeze bii *Olympedia* (anglisch)
* dr Barthélémy Chinenyeze uff dr Websitta vu dr itàlianischa Volleybàll-Nàzionààlliga (itàlianisch)
* dr Barthélémy Chinenyeze uff dr Websitta vu dr polnischa Volleybàll-Nàzionààlmaischterschàft (polnisch)
* dr Barthélémy Chinenyeze bii *WorldOfVolley* (anglisch)
* dr Barthélémy Chinenyeze bii *Volleybox* (hoochdiitsch)
* dr Barthélémy Chinenyeze ìn dr Schportler-Dàtabànk vu *L’Équipe* (frànzeesch)

## Ainzelnoohwiisa